Calefaction global es le accrescimento del temperatura medie del oceanos e del aere presso le superficie del terra post que le fin del seculo 19 e su continuation projectate. Le temperatura global del superficie accresceva 0.74 ± 0.18 °C (1.33 ± 0.32 °F) durante del seculo de 1906 a 2005. Le Gruppo International re Cambio del Climate (IPCC) conclude que gases estufa anthropogenic es responsabile pro le majoritate del accrescimento del temperatura medie post le medietate del seculo 20, e que phenomenos natural (como variation solar e vulcanos) causava un effecto calefaciente de tempores preindustrial usque a 1950 e un effecto frigidante postea. Iste conclusiones basic ha essite appoiate per plus que quaranta societates scientific e academias de scientia, inclusive de tote le academias national de scientia del paises major industrial.